ཁྲིམས་སུ་གཏེར་ཁ་དང་བཞུར་ཆུ་སོགས་རང་བྱུང་ཐོན་ཁུངས་རྒྱལ་ཁབ་ལ་དབང་ཞེས་གཏན་ཁེལ་ཡོད།དེའི་རྒྱུ་མཚན་གལ་ཆེ་བ་གཅིག་ནི་རྒྱལ་ཁབ་དང་སྤྱི་ཚོགས་ཀྱི་ཐུན་མོང་གི་ཁེ་ཕན་སྲུང་རྒྱུ་དང་།གང་བྱུང་སྔོག་པའམ་བརླག་པའམ།ཆུད་ཟོས་སུ་གཏོང་བ་བཀག་ནས་ཁོར་ཡུག་སྲུང་སྐྱོབ་དང་རྒྱུན་མཐུན་ཐུབ་པའི་འཕེལ་རྒྱས་ལ་སྐུལ་ལྕག་གཏོང་རྒྱུ་ལས་དམངས་དང་ཁེ་འཕྲོག་རྩོད་བྱ་རྒྱུ་དེ་ག་ལ་ཡིན།དེ་ལྟ་ན་སྟབས་འགྲིག་ནས་ཐང་སྟོང་དུ་རྙེད་པའི་གསེར་རྡོག་དེའང་སླ་ཐབས་ཀྱིས་རྒྱལ་ཁབ་ལ་དབང་བའིགཏེར་ཁའི་གྲས་སུ་བརྩི་མི་རུང་སྟེ།ཡག་ན་ཅུང་དམིགས་བསལ་ཡིན་པའི་གོར་མ་རྡོ་ཞིག་ཡིན་པ་ཙམ་ཟད་དོ།།